উইলহেম কাউয়ার
উইলহেম কাউয়ার (২৪ জুন, ১৯০০ - ২২ এপ্রিল, ১৯৪৫) একজন জার্মান গণিতবিদ ও বিজ্ঞানী ছিলেন। তিনি বৈদ্যুতিক ফিল্টার বিশ্লেষণ ও সংশ্লেষণের জন্য বিশেষভাবে পরিচিত ছিলেন এবং তার অবদানকে নেটওয়ার্ক সংশ্লেষণ ক্ষেত্রের সূচনা হিসেবে চিহ্নিত করা হয়। তার কাজের পূর্বে বৈদ্যুতিক ফিল্টার নকশায় ব্যবহুত কৌশলগুলো এমন ছিল যা কেবল অবাস্তব কন্ডিশনে ফিল্টার আচরণের সঠিকভাবে পূর্বাভাস দেয়। নকশা সংযুক্ত করার জন্য উপযুক্ত সেকশন নির্বাচন করতে ডিজাইনারের বিশেষ কিছু অভিজ্ঞতার প্রয়োজন হয়। কাউয়ার একটি গাণিতিক ফর্ম ও যন্ত্রপাতি সরবরাহ করে একটি ক্ষেত্র স্থাপন করেন, যেটি একটি বৈদ্যুতিক ফিল্টারের নকশার জন্য সবিস্তার বিবরণী দিতে সঠিক সমাধান বের করতে পারে। শুরুতে কাউয়ার জেনারেল রিলেটিভিটিতে বিশেষজ্ঞ ছিলেন, কিন্তু পরে বৈদ্যুতিক প্রকৌশল এ রুপান্তরিত হন। জার্মান সহায়ক সংস্থা বেল টেলিফোন কোম্পানিতে নিয়োগের পর তার কর্ম তাকে ফিল্টার ক্ষেত্রে আমেরিকান শীর্ষস্থানীয় প্রকৌশলীদের সাথে সম্পর্ক তৈরি করে দেয়। ১৯২০ এর দশকের জার্মান অর্থনৈতিক সঙ্কটের সময় যখন কাউয়ার তার বাচ্চাদের ভরণ-পোষণের ভার বহনে অক্ষম ছিলেন, তখন তিনি অর্থ সঙ্কটে আমেরিকায় পাড়ি দেন। তিনি জার্মানিতে ফিরে আসার আগে মার্কিন যুক্তরাষ্ট্রে কম্পিউটার প্রযুক্তি বিষয়ে অধ্যয়ন করেছিলেন। কাউয়ারের পুত্র এমিল এর মতে জার্মানিতে নাজিবাদের উত্থান কাউয়ারের কর্মজীবনে সবচেয়ে বড় বাধা হয়ে দাড়িয়েছিল, কারণ তার পূর্ব পুরুষ ছিল প্রত্যন্ত ইহুদী। বার্লিনের পতনের সময় সোভিয়েত সৈন্যদের দ্বারা কাউয়ারের মৃত্যুদন্ড কার্যকর করা হয়েছিল। ২য় বিশ্বযুদ্ধের সময় কাউয়ারের অপ্রকাশিত কাজের গুরুত্বপূর্ণ কয়েকটি পাণ্ডুলিপি ধ্বংস হয়ে গিয়েছিল। তারপরও কাউয়ারের মৃত্যুর পর তার পরিবার তার পান্ডুলিপির অনেকাংশ ও Theorie der linearen Wechselstromschaltungen এর ভলিয়ম-২ পুনরুদ্ধার করতে সমর্থ হয়েছিল, যা তার মৃত্যুর পর প্রকাশিত হয়। নেটওয়ার্ক সংশ্লেষণসহ নেটওয়ার্ক নকশার পছন্দ পদ্ধতির জন্য কাউয়ারের ধারা এখনও অব্যাহত আছে।